

**REPUBLIKA HRVATSKA**

**BRODSKO- POSAVSKA ŽUPANIJA**

**OPĆINA SIKIREVCI**

**OPĆINSKO VIJEĆE**

KLASA: 021-05/19-01/6

URBROJ:2178/26-02-19-02

Sikirevci; 20.11.2019.

**ZAPISNIK**

**19. sjednica Općinskog vijeća Općine Sikirevci**

Sjednica je održana dana 20.11.2019. god. u prostorijama Općine Sikirevci, Lj. Gaja br. 4/a, Sikirevci u prostoriji općinske vijećnice, sa početkom u 20:00 sati.

**Na sastanku nazočni:** Članovi općinskog vijeća: Josip Matić – predsjednik Općinskog vijeća, Cecilija Jakić, Marija Galović, Ivan Lovrić, Krunoslav Nikolić, Tomislav Zovko, Dajana Dorić, Benaković Ivan, Mato Jarić od 19,14 sati.

**Mjesni odbor:** Tomislav Nikolić – predsjednik MO Sikirevci, Zoran Jelinić – predsjednik MO Jaruge

**Ostali nazočni:** Josip Nikolić – načelnik, Gordana Lešić – tajnica, Marija Stažić – komunalni redar, Marina Hošnjak – djelatnica na stručnom osposobljavanju.

**Opravdano odsutni:** Josip Lučić – vijećnik, Petar Nakić - vijećnik

**Zapisničar:** Gordana Lešić

Predsjednik općinskog vijeća otvara 18. sjednicu Općinskog vijeća u 19:00 sati.

**DNEVNI RED**

-verifikacija zapisnika s 18. sjednice Općinskog vijeća

1. Izvještaj općinskog načelnika o korištenju proračunske zalihe u 2019. godini

2. Prijedlog Izmjene i dopune Proračuna općine Sikirevci za 2019. godinu-opći i posebni dio, te Izmjene i dopune Programa sukladno Izmjenama i dopuna Proračuna za 2019. god.

2.a.Prijedlog Izmjene i dopune Programa javnih potreba u socijalnoj i zdravstvenoj skrbi Općine Sikirevci za 2019. godinu

2.b.Prijedlog Izmjene i dopune Programa javnih potreba u kulturi Općine Sikirevci za 2019. god.

2.c. Prijedlog Izmjene i dopune Programa javnih potreba u sportu Općine Sikirevci za 2019. god.

2.d.Prijedlog Izmjene i dopune Programa javnih potreba u području djelovanja udruga građana Općine Sikirevci za 2019. god.

2.e. Prijedlog Izmjene i dopune Programa građenja komunalne infrastrukture na području Općine Sikirevci za 2019. god.

2.f. Prijedlog odluke o Izmjeni i dopuni Programa korištenja sredstva ostvarenih od zakupa, zakupa za ribnjake, prodaje izravnom pogodbom i davanju na korištenje bez javnog poziva poljoprivrednog zemljišta u vlasništvu RH i koncesije na području općine Sikirevci za 2019. god.

2.g.Prijedlog Izmjene i dopune Programa utroška naknade za zadržavanje nezakonito izgrađenih zgrada u prostoru u 2019. god.

2.h.Prijedlog Izmjene i dopune Programa održavanja komunalne infrastrukture Općine Sikirevci za 2019. god.

3.Prijedlog Odluke o obavljanju dimnjačarskih poslova na području općine Sikirevci

4.Prijedlog Odluke o ustrojavanju i vođenju evidencije komunalne infrastrukture na području općine Sikirevci

5.Prijedlog Odluke o osnivanju SIKIREVČANKA d.o.o. za razvoj usluge

6.Prijedlog Odluke o osnovici i koeficijentu za izračun plaće općinskog načelnika

7. Pitanja, prijedlozi, razno

**Predsjednik:** Dobro večer svima. Predlažem da počnemo s radom. Sjednici nazoči 8 od 11 vijećnika. Dva vijećnika su na svinjokolji. Imamo kvorum. Možemo početi s radom, ako netko dođe može nam se pridružiti. Dobili ste Pozive i uz Pozive Prijedlog Dnevnog reda. Ima li netko prijedlog za izmjenu i dopunu dnevnog reda? Nema. Hvala lijepo. Dajem na verifikaciju Zapisnik sa 18. Sjednice Općinskog vijeća. Ima li primjedbi na Zapisnik? Ako nema, tko je ZA da se Zapisnik verificira i zaključi, molim dizanje ruku? Konstatiram jednoglasno. Prelazimo na

**1. Točku Dnevnog reda, to je Izvještaj općinskog načelnika o korištenju proračunske zalihe u 2019. Godini**

Načelniče, izvoli?

**Načelnik:** Jedan komunalni radnik je kosio, frknio je kamen i razbio je Čehu šajbu na autu. Jedva smo komunicirali s njime. Trebalo je platiti popravak. Zvali smo sve auto-kuće da mu se to staklo popravi, no nigdje nisu imali tu šajbu da se odmah popravi. Onda smo rekli čovjeku da kad popravi u Češkoj, da nam pošalje račun, on to nije htio. Htio je novce. Onda smo zvali da se raspitamo koja je cijena toga u Hrvatskoj da mu se isplate novci. Neda račun, hoće da mu se plati na ruke. Nije imao povjerenja da će se novci uplatiti. Saznali smo cijenu, Marija Stažić je više upućena u to. Htjeli smo da budete upoznati, stavljeno je sve na papire, da vidite dokaze, iznose. Sve je maksimalno da osiguramo da nije ništa protiv zakona. Stvarno se slučajno desilo. A problem je bio u tome što nismo odmah našli staklo, a čovjek ne može čekati u Hrvatskoj toliko dana dok se nabavi staklo.

**Predsjednik:** To je izvučeno iz zalihe proračunske?

**Načelnik:** Da. Htio sam da svi budu upućeni u to. To je cijeli dan bilo natezanje.

**Predsjednik:** Mogu misliti. Ima li potrebe za otvaranje rasprave? Sve je čisto, sve je jasno.

**Tomislav Zovko:** Postoji li mogućnost osiguranja u slučaju da se opet dogodi nešto takvo?

**Načelnik:** Ne znam. Nemam pojma.

**Predsjednik:** Možda postoji, možda ne. Sad je gotovo.

**Mato Jarić:** Možda netko ima pojma.

**Načelnik:** Pa možda. Dajte prijedlog.

**Ivan Benaković:** To se ne događa svake godine. Platiš osiguranje više nego slučaj što se dogodi u 4 godine. Za to postoji proračunska pričuva, tako se zvalo. Korištena je i prije za takve stvari.

**Predsjednik:** Upoznati smo, primjedbi nema.

Nazočni vijećnici jednoglasno usvajaju Izvješće načelnika o korištenju proračunske zalihe u 2019. godini i donose:

Na temelju članka 56. i 57.stavak 3. Zakona o proračunu, o korištenju sredstava proračunske zalihe („Narodne Novine br. 87/08 i 136/12), članka 30. Statuta Općine Sikirevci („Službeni vjesnik Brodsko – posavske županije“ br. 1/18.) i Odluke o izvršavanju proračuna Općine Sikirevci za 2019.god.("Službeni vjesnik Brodsko-posavske županije"23/18.), Općinsko vijeće Općine Sikirevci, na svojoj 19. sjednici održanoj dana 20.studenog 2019.g. donosi:

**ODLUKU**

**o usvajanju izvješća o korištenju sredstava proračunske zalihe**

**proračuna Općine Sikirevci za razdoblje od 1.siječnja 2019.g. do 30.rujna 2019.g.**

**I.**

Usvaja se Izvještaj općinskog načelnika o korištenju sredstava proračunske zalihe Proračuna Općine Sikirevci za razdoblje od 1.siječnja 2019.g. do 30.rujna 2019.g.. Korištena sredstva iz proračunske zalihe ukupno iznosi 2.300,00 kn.

**II.**

Ova Odluka stupa na snagu prvim danom od dana objave u „Službenom vjesniku Brodsko- posavske županije“.

Prelazimo na

**2. točku - Prijedlog Izmjene i dopune Proračuna općine Sikirevci za 2019. godinu-opći i posebni dio, te Izmjene i dopune Programa sukladno Izmjenama i dopuna Proračuna za 2019. god.**

Načelniče?

**Načelnik:** Prijedlog Izmjena i dopune. Nema smisla da idem u detalje, ako netko ima pitanja, neka pita. Sav novac koji je usmjeren, bio je za to, postojao je, nismo negdje uzimali. Neke su nenadane stvari bile. Za ulicu Mačkovac, samo staviti asfalt. I ispred Doma u Jarugama, parkiralište. Cijena je bila niska. Nije se moralo ići na natječaj, nego narudžbenicom. Ispred DVD-a u Sikirevcima isto, niska cijena, strojevi su bili tu. To su stvari koje smo imali priliku napraviti. Novca je bilo. Samo iz prošle god smo prenijeli oko 2 miliona kuna viška. Ostale stvari, puno je stavki. Pitajte.

**Predsjednik:** Dobro. Jeli prijedlog bio na povjerenstvu?

**Gordana Lešić:** Ne, za rebalans ne.

**Ivan Benaković:** Gledam na strani trećoj. U čemu je problem, prihodi i izdaci nisu izbalansirani.

**Gordana Lešić:** Preneseni višak iz prethodne godine, 2 miliona i 370 planiramo. Prihodi koji će doći u ovoj godini su planirali 6.999.660, a rashodi su planirali 9.599,860. Razlika je da su rashodi veći za 2.620,000. Ali smo imali primitke od financijske imovine, 315.839 od banaka. Imamo i zatez za otplatu zajma glavnice 86.000, razlika između primitaka financijske imovine i otplate glavnice je 229.839 kn. Imamo preneseni višak prihoda od 2.370,361 kn. Znači, preneseni višak i planirali prihod koji će sjesti u ovoj godini daju ukupne rashode koji su planirani. Manje ćemo ostvariti prihode stvarne prihode koji će uči u ovoj god, ali imamo prenesene prihode koji mogu ići za rashode koji će biti u ovoj godini. Sad imamo osmicu imovine, osmica i prihodi i rashodi i izdaci moraju biti u bilanci.

**Predsjednik:** Ima pitanja? Nema. Predlažem da ovaj prijedlog usvojimo dizanjem ruku. Tko je ZA? Jednoglasno. Nazočni vijećnici : 9 glasova ZA jednoglasno donose:

Na temelju članka 39. Zakona o proračunu («Narodne novine» broj 87/08, 136/12. i 15/15) i članka 30. Statuta Općine Sikirevci («Službeni vjesnik Brodsko-posavske županije» broj 1/18) , Općinsko vijeće Općine Sikirevci na 19. sjednici održanoj 20.studenog 2019. donosi :

Odluku o Izmjeni i dopuni Proračuna Općine Sikirevci za 2019. godinu

i Izmjene i dopune projekcije za 2020.-2021 god.

I.

Članak 1. Proračuna općine Sikirevci za 2019. godinu i projekcije za 2020.godi. I 2021.god. ("Službeni vjesnik Brodsko-posavske županije" 23/18.) mijenja se u cijelosti i glasi: " I.Izmjena i dopuna Proračun Općine Sikirevci za 2019. godinu (u daljnjem tekstu: Proračun) i Izmjena i dopuna projekcija za 2020. i 2021. godinu sastoji se od:

**RAČUN PRIHODA I RASHODA**

Izmjena i dopuna Plana Proračuna

6 Prihodi poslovanja...............................................................................6.976.660,00 kn

7 Prihodi od prodaje nefinancijske imovine........................................... 23.000,00 kn

(6+7) Ukupno Prihodi.............................................................................6..999.660,00 kn

3 Rashodi poslovanja..............................................................................5.157.320,00 kn

4 Rashodi za nabavu nefinancijske imovine............................................4.442.540,00 kn

(3+4) Ukupni Rashodi...............................................................................9.599.860,00 kn

(6+7)-(3+4) razlika-višak/manjak ............................................................-2.600.200,00 kn

PRENESENI VIŠAK IZ PRETHODNE GODINE..............................................2.370.361,00 KN

**RAČUN FINANCIRANJA**

8 Primici od financijske imovine i zaduživanja........................................ 315.839,00 kn

5 Izdaci za financijsku imovinu i otplate zajmova................................... 86.000,00 kn

(8-5) NETO FINANCIRANJA......................................................................... 229.839,00 kn

II.

Članka 2. Proračuna Općine Sikirevci za 2019. gd. I projekcije za 2020. i 2021. god. ("Službeni vjesnik Brodsko-posavske županije" br. 23/18) u ciejlosti se mijenja i glasi: " Izmjena i dopuna Prihoda i rashoda te primici i izdaci po ekonomskoj klasifikaciji utvrđuju se u Računu prihoda i rashoda i Računu financiranja u Izmjenama i dopunama Proračuna za 2019.god. i projekcijama za 2020. i 2021. godinu.

III.

Izmjena i dopuna Plana razvojnih programa Proračuna Općine Sikirevci za 2019. god. i projekcija za 2020.-2021. god. nalazi se u prilogu Izmjena i dopuna Plana Proračuna i njegov je sastavni dio.

IV.

Ova Izmjena i dopuna Plana Proračuna objavit će se u "Službenom vjesniku Brodsko-posavske županije",a stupa na sangu danom objave s primjenom od 1. siječnja 2019. god.

Hvala lijepo. Idemo dalje. Od točke „a“ do „g“.

**2.a.Prijedlog Izmjene i dopune Programa javnih potreba u socijalnoj i zdravstvenoj skrbi Općine Sikirevci za 2019. Godinu**

**Predsjednik**: Po prijedlogu koji je objavljen u službenom Vjesniku broj 23, se mijenja i sad glasi kako je u prijedlogu. Tko je ZA? Konstatiram jednoglasno 9 ZA , PROTIV I SUZDRŽAN nitko te donose:

Na temelju članka 117. Zakona o socijalnoj skrbi (Narodne novine broj 157/13, 152/14, 99/15, 52/16 i 16/17), članka 30. Zakona o Hrvatskom crvenom križu (Narodne novine, broj 71/10) i članka 30. Statuta Općine Sikirevci (Službeni vjesnik Brodsko-posavske županije, broj 01/18.) a na prijedlog Općinskog načelnika, Općinsko vijeće Općine Sikirevci na svojoj 19.sjednici, održanoj dana 20.studenog 2019. godine, donosi:

**IZMJENE I DOPUNE PROGRAMA**

**javnih potreba u socijalnoj i zdravstvenoj skrbi Općine Sikirevci za 2019. godinu**

I.

Članak II.. Programa javnih potreba u socijalnoj i zdravstvenoj skrbi Općine Sikirevci za 2019. godinu("Službeni vjesnik Brodsko-posavske županije "br. 23/18.) mijenja se u cijelosti i glasi :

U Proračunu Općine Sikirevci za 2019. godinu planiraju se sredstva za:

|  |  |  |
| --- | --- | --- |
| **1.Pomoć obiteljima i kućanstvima** | **pozicija** | **Iznos u kn** |
| Pomoć obiteljima i kućanstvima u novcu – jednokratne pomoći | 156 | 10.000,00 |
| Pomoć obiteljima i kućanstvima - ogrjev | 159 | 17.200,00 |
| Naknade građanima i kućanstvima u naravi-troškovi stanovanja | 160 | 1.700,00 |
| Pomoć za novorođenu djecu | 157 | 50.000,00 |
| Sufinanciranje nabave školskih knjiga I.-VIII.raz. učenici | 158 | 53.400,00 |
| **Ukupno:** |  | **132.300,00** |
| **2.Pomoć i njega u kući PROGRAM ZAŽELI** |  |  |
| Pomoć i njega u kući- | 163-171 | 1.283.910,00 |
| **Ukupno:** |  | **1.283.910,00** |
| **3. Sufinanciranje javnih potreba u zdravstvu i humanitarnim djelatnostima** |  |  |
| Redovna djelatnost Gradske organizacije Crvenog križa Slav.Brod | 161 | 4.900,00 |
| Rashodi za aktivnosti dobrovoljnog davanja krvi -akcija CK | 155 | 2.100,00 |
| **Ukupno:** |  | **7.000,00** |
| **Sveukupno:** |  | **1.423.210,00** |

II.

Ostali članci izvornog Programa ostaju ne promijenjeni.

III.

Ova Izmjena i dopuna Programa sukladan je Izmjenama i dopunama Proračuna Općine Sikirevci za 2019. godinu i stupa na snagu danom objave u Službenom vjesniku Brodsko-posavske županije s primjenom od 01.siječnja 2019. godine.

Idemo na točku

**2.b.Prijedlog Izmjene i dopune Programa javnih potreba u kulturi Općine Sikirevci za 2019. god.**

**Predsjednik:** Isti taj dio mijenja se i glasi za javne potrebe u kulturi osigurat će se u proračunu općine Sikirevci za 2019. godinu, ukupna sredstva u iznosu od 78.000 kn. Otvaram raspravu. Izvolite?

**Ivan Benaković:** 'Ajmo to u paketu usvojiti?

**Načelnik:** Iznosi su smanjeni.

**Predsjednik:** Jel' se slažete? Javne potrebe u sportu ide na 202.000,00 kuna, javne potrebe za udruge idu na 21.000,00 kuna, građenje komunalne infrastrukture 633.000,00 kuna, pješačke staze 86.000,00 kn, sve ukupni iznos 4.780.640 kn, u dijelu korištenje sredstava od zakupa za ribnjake,prodaje i davanje na korištenje poljoprivrednog zemljišta u vlasništvu RH, planira se 85.000,00 kn, od naknade za nezakonito izgrađene zgrade planira se 15.000,00 kn, održavanje komunalne infrastrukture planira se od 315.000,00 kn. Kako je predloženo da usvojimo u kompletu, možemo usvojiti dizanjem ruku. Tko je ZA to da usvojimo? Konstatiram jednoglasno 9 glasova ZA.

Na temelju članka 74. Zakona o sportu (Narodne novine, broj 71/06, 150/08, 124/10, 124/11, 86/12, 94/13, 85/15 i 19/16) i članka 30. Statuta Općine Sikirevci (Službeni vjesnik Brodsko-posavske županije, broj 01/18),Općinsko vijeće Općine Sikirevci na svojoj 19.sjednici, održanoj dana 20.studenog 2019. godine, donosi

**IZJMENE I DOPUNE PROGRAMA**

**javnih potreba u sportu Općine Sikirevci za 2019. godinu**

I.

Članak IV. Programa javnih potreba u sportu Općine Sikirevci za 2019. god.("Službeni vjesnik Brodsko-posavske županije "br. 23/18.) mijenja se u cijelosti i glasi :

" Za javne potrebe u sportu osigurati će se u Proračunu Općine Sikirevci za 2019. godinu ukupna sredstva u iznosu od 202.000,00 kuna."

II.

Ostali članci izvornog Programa ostaju ne promijenjeni.

III.

Ova Izmjena i dopuna Programa sukladan je Izmjenama i dopunama Proračuna Općine Sikirevci za 2019. godinu i stupa na snagu danom objave u Službenom vjesniku Brodsko-posavske županije s primjenom od 01.siječnja 2019. godine.

Na temelju članka 1. i 9a. Zakona o financiranju javnih potreba u kulturi ( Narodne novine, broj 47/90, 27/93 i 38/09) i članka 30. Statuta Općine Sikirevci (Službeni vjesnik Brodsko-posavske županije, broj 1/18) , Općinsko vijeće Općine Sikirevci na svojoj 20.sjednici, održanoj dana 20.studenog 2019. godine, donijelo je

**IZMJENU I DOPUNU PROGRAMA**

**javnih potreba u kulturi Općine Sikirevci za 2019. godinu**

I.

Članak IV. Programa javnih potreba u kulturi Općine Sikirevci za 2019. godinu ("Službeni vjesnik Brodsko-posavske županije"br. 23 /18.) mijenja se u cijelosti i glasi:

"Članak IV.

Za javne potrebe u kulturi osigurati će se u Proračunu Općine Sikirevci za 2019. godinu ukupna sredstva u iznosu od 78.000,00 kuna."

II.

Ostali članci izvornog Programa ostaju ne promijenjeni.

III.

Ova Izmjena i dopuna Programa sukladan je Izmjenama i dopunama Proračuna Općine Sikirevci za 2019. godinu i stupa na snagu danom objave u Službenom vjesniku Brodsko-posavske županije s primjenom od 01.siječnja 2019. godine.

Na temelju članka 32. stavka 1. i članka 33. stavka 1. Zakona o udrugama (Narodne novine, broj 74/14 i 70/17) i članka 30. Statuta Općine Sikirevci (Službeni vjesnik Brodsko-posavske županije, broj 01/18) , Općinsko vijeće Općine Sikiervci na svojoj 19. sjednici, održanoj dana 20.studenog 2019. godine, donosi:

**IZMJENE I DOPUNE PROGRAMA**

**javnih potreba u području djelovanja udruga**

**građana Općine Sikirevci za 2019. godinu**

I.

Članak IV. Programa javnih potreba u području djelovanja udruga građana Općine Sikirevci za 2019. godinu ("Službeni vjesnik Brodsko-posavske županije"br.23 /18.) mijenja se u cijelosti i glasi:

"Za javne potrebe u području djelovanja udruga građana osigurati će se u Proračunu Općine Sikirevci za 2019. godinu ukupna sredstva u iznosu od 21.000,00 kuna."

II.

Ostali članci izvornog Programa ostaju ne promjeni.

III.

Ova Izmjena i dopuna Programa sukladna je Izmjena i dopunama Proračuna općine Sikirevci za 2019. godinu i stupa na snagu danom objave u Službenom vjesniku Brodsko-posavske županije , s primjenom od 01.siječnja 2019. godine.

Na temelju članka 44. Zakona o poljoprivrednom zemljištu („Narodne novine“ broj 39/13, 48/15), članka 3. Pravilnika o uvjetima i načinu korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu Republike Hrvatske i koncesije zaribnjake („Narodne novine“ broj 45/09) i članka 30. Statuta Općine Sikirevci („Službeni vjesnik Brodsko-posavske županije“ br. 1/18), Općinsko vijeće Općine Sikirevci na svojoj 19. sjednici održanoj 20.studenog 2019. godine donosi:

**ODLUKU O IZMJENI I DOPUNI PROGRAMA**

**KORIŠTENJA SREDSTAVA OSTVARENIH OD ZAKUPA,**

**ZAKUPA ZA RIBNJAKE, PRODAJE IZRAVNOM POGODBOM I DAVANJU NA KORIŠTENJE BEZ JAVNOG POZIVA POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE I KONCESIJE NA PODRUČJU OPĆINE SIKIREVCI ZA 2019.GODINU**

**Članak 1.**

Članak 3. Programa korištenja sredstava ostavrenih od zakupa, zakupa za ribnjake, prodaje izravnom pogodbom i davanju na korištenje bez javnog poziva poljoprivrednog zemljišta u vlasništvu Republike Hrvatske i koncesije na području općine Sikirevci za 2019. godinu ("Službeni vjesnik Brodsko-posavske županije" br.23 /18.) mijenja se u cijelosti i glasi:

" Prihod od prodaje,koncesije i zakupa poljoprivrednog zemljišta u vlasništvu Republike Hrvatske planira se u Proračunu Općine Sikirevci za 2019. godinu u ukupnom iznosu od 85.000,00 kn .”

**II.**

Ostali članci izvornog Programa se ne mjenjaju.

**III.**

Ova Izmjena i dopuna Programa sastavni je dio Izmjene i dopune Proračuna Općine Sikirevci za 2019. godinu i stupa na snagu danom objave u „Službenom vjesniku Brodsko-posavske županije“ s primjenom od 1.siječnja 2019.god .

Na temelju članka 72. Zakona o komunalnom gospodarstvu (Narodne novine broj 68/18), te članka 30. Statuta Općine Sikirevci (Službeni vjesnik Brodsko-posavske županije br. 01/18.), Općinsko vijeće Općine Sikirevci, na svojoj 19.sjednici održanoj dana 20.studeni 2019. godine donijelo je

**IZMJENE I DOPUNE PROGRAMA**

**Održavanja komunalne infrastrukture**

**Općine Sikirevci za 2019. godinu**

I.

**Članak 2. Programa održavanja komunalne infrastrukture u 2019. Općine Sikirevci za 2019. godinu ("Službeni vjesnik Brodsko-posavske županije"br.23 /18.) mijenja se u cijelosti i glasi:**

**" Članak 2.**

**2. Sredstva za ostvarivanje Programa**

2.1. Sredstva za ostvarivanje Programa održavanja komunalne infrastrukture u 2019. godini planirana su u iznosu od **722.650,00** kuna, a osigurat će se iz sljedećih izvora:

|  |  |
| --- | --- |
| komunalna naknada | 150.000,00 |
| ostali prihodi Proračuna općine Sikirevci | 572.650,00 |
|  |  |
|  |  |
|  |  |

2.2. Predvidiva sredstva za financiranje Programa održavanja komunalne infrastrukture u 2019. godini u iznosu od 635.000,00 kuna rasporedit će se za financiranje obavljanja komunalne djelatnosti održavanja komunalne infrastrukture:

|  |  |
| --- | --- |
| - održavanje nerazvrstanih cesta i javno prometnih površina | 152.700,00 |
| - održavanje javnih (zelenih) površina | 170.000,00 |
| - čišćenje javnih površina | 170.000,00 |
|  javna rasvjeta   nabava opreme   uređenje groblja | 75.000,00  79.700,00  75.250,00 |
|  |  |

U Izmjenama i dopunama programa redovnog održavanja nerazvrstanih cesta na području Općine Sikirevci u 2019. godini radovi na obnavljanje poljskih putova i pristupnih cesta planira se u naselju Sikirevci i Jaruge u iznosu od **152.700,00** kuna, nasipanje tucanikom.

Nastavno se iskazuju poslovi i radovi na održavanju nerazvrstanih cesta i javno prometnih površina, planirani u skladu s raspoloživim sredstvima prema opisu posla i predviđenom trošku.

|  |  |  |  |
| --- | --- | --- | --- |
| **I.** | **Redovito (ljetno i jesensko održavanje)** |  | **170.000,00** |
|  |  |  |  |
| 8. | Održavanje zelenila  -košnja trave na bankinama, JELAS, rezanje drveća i šiblja na bankinama i odvodnim jarcima  Ostali radovi održavanja  - rad građevinskih strojeva na održavanju |  | 170.000,00 |
|  |  |  |  |
| **II.** | **Zimsko održavanje od 01.01.-15.04. i od 15.11.-31.12.** |  | **60.000,00** |
|  |  |  |  |
| 1. | Održavanje nerazvrstanih prometnica na području općine Sikirevci u zimskim uvjetima  - čišćenje snijega i posipavanje |  | 60.000,00 |
|  |  |  |  |
|  | **UKUPNO I+II** |  | **230.000,00** |

**3.2. Nabava opreme**

U svrhu kvalitetnijeg održavanja nerazvrstanih prometnica planirano je sufinanciranje nabave opreme u iznosu **79.700,00** kuna kojom će se postići kvalitetnije i efikasnije održavanje prometnica u zimskim uvjetima.

|  |  |  |
| --- | --- | --- |
|  |  |  |
|  |  |  |

**3.3. Održavanje javnih (zelenih) površina**

|  |  |  |
| --- | --- | --- |
| ***3.3.3.*** | ***ODRŽAVANJE TRAVNATE POVRŠINE U OBA NASELJA*** | ***170.000,00*** |

|  |  |  |
| --- | --- | --- |
| ***3.3.4*** | ***ODRŽAVANJE DJEČJIH IGRALIŠTA*** | ***70.000,00*** |

|  |  |  |
| --- | --- | --- |
| ***3.3.5.*** | ***UREĐENJE GROBLJA*** | ***75.250,00*** |
|  |  |  |
| **3.3.** | **Sveukupno** | **315.000,00** |

**3.6. Javna rasvjeta**

Na osnovu iznijetog planiraju se troškovi za:

|  |  |  |  |
| --- | --- | --- | --- |
| 3.6.1. | Redovno održavanje |  | 75.000,00 |
|  |  |  |  |
|  | **UKUPNO** |  | **75.000,00** |

II.

Ostali članci izvornog Programa ostaju ne promjeni.

III.

Ova Izmjena i dopuna Programa sukladna je Izmjena i dopunama Proračuna općine Sikirevci za 2019. godinu i stupa na snagu danom objave u Službenom vjesniku Brodsko-posavske županije , s primjenom od 01.siječnja 2019. godine.

Na temelju članka 31. stavka 2. Zakona o postupanju s nezakonito izgrađenim zgradama („Narodne novine“ br. 86/12, 143/13 i 65/17) te članka 30. Statuta Općine Sikirevci („Službeni vjesnik Brodsko-posavske županije“ br. 01/18) Općinsko vijeće Općine Sikirevci na svojoj 19.sjednici održanoj 20.studenog 2019. godine, donosi:

**IZMJENE I DOPUNE PROGRAMA**

**UTROŠKA NAKNADE ZA ZADRŽAVANJE NEZAKONITO IZGRAĐENIH**

**ZGRADA PROSTORU U 2019.G.**

**I.**

Članak I. Programa utroška naknade za zadržavanje nezkonito izgrađenih zgrada u prostoru Općine Sikirevci za 2019. godinu ("Službeni vjesnik Brodsko-posavske županije"br.23 /18.) mijenja se u cijelosti i glasi

" Prihod od naknade za zadržavanje nezakonito izgrađenih zgrada u prostoru planira se u Proračunu Općine Sikirevci za 2019. u iznosu od 15.000,00 kuna.

II.

Ostali članci izvornog Programa ostaju ne promijenjeni.

III.

Ova Izmjena i dopuna Programa sukladan je Izmjenama i dopunama Proračuna Općine Sikirevci za 2019. godinu i stupa na snagu danom objave u Službenom vjesniku Brodsko-posavske županije s primjenom od 01.siječnja 2019. godine.

Na temelju članka 67. Zakona o komunalnom gospodarstvu (Narodne novine broj 68/18), članka 33. stavak 13. Zakona o održivom gospodarenju otpadom (Narodne novine broj: 94/13. i 73/17.), te članka 30. Statuta Općine Sikirevci (Službeni vjesnik Brodsko-posavske županije br. 01/18.), Općinsko vijeće Općine Sikirevci, na svojoj 19. sjednici održanoj dana 20.studenog 2019. godine donijelo je

**IZMJENU I DOPUNU PROGRAMA**

**građenja komunalne infrastrukture** **na području Općine Sikirevci za 2019. godinu**

**Članak 1.** Članak II. Programa građenja komunalne ingrastrukture na području Općine Sikirevci za 2019. godinu ("Službeni vjesnik Brodsko-posavske županije"br. 23 /18.) mijenja se u cijelosti i glasi:

**" Članak II.**

**I. OPIS POSLOVA S PROCJENOM TROŠKOVA PROJEKTIRANJA, REVIZIJE, GRAĐENJA, PROVEDBE STRUČNOG NADZORA GRAĐENJA I PROVEDBE VOĐENJA PROJEKTA GRAĐENJA KOMUNALNE INFRASTRUKTURE U 2019. GODINI:**

**Građenje komunalne infrastrukture za nerazvrstane ceste, javne prometne površine na kojima nije dopušten promet motornih vozila, javna parkirališta, javne zelene površine, građevine i uređaji javne namjene, javnu rasvjetu i groblja i krematoriji na grobljima u 2019. godini:**

**1. Nerazvrstane ceste:**

|  |  |  |  |
| --- | --- | --- | --- |
| **red. broj** | **komunalna infrastruktura** | **vrsta poslova** | **planirana vrijednost u 2019. god** |
|  | Ulica Sikirevačkih branitelja, Sikirevci | G, N, | 466.000,00 |
| 2. | Ulica Ljudevita Gaja I.Odvojak | PD, G, N, | 0,00 |
| 3. | Ul.Ljudevita gaja (ispred kbr.4/a nove općinske zgrade) | PD, G, N, | 0,00 |
| 4. | Ulica Lepolda Mandić-Jaruge | PD | 40.000,00 |
| 5. | Ulica Berava -Jaruge | PD | 0,00 |
| 6. | Ulica Ljudevita Gaja II.odvojak | PD | 40.000,00 |
| 7. | Ulica MAČKOVAC | G | 87.000,00 |
| **Ukupno:** | | |  |

**2. Javne prometne površine na kojima nije dopušten promet motornih vozila:**

|  |  |  |  |
| --- | --- | --- | --- |
| **red. broj** | **komunalna infrastruktura** | **vrsta poslova** | **planirana vrijednost u 2019. god** |
| ***Pješačke staze*** | | | |
|  | Rekonstrukcija pješački staza u naselju Jarugama | G | 0,00 |
| 2. | Rekonstrukcija pješački staza u naselju Sikirevcima | G | 86.000,00 |

|  |  |  |  |
| --- | --- | --- | --- |
| **red. broj** | **komunalna infrastruktura-*sportski tereni*** | **vrsta poslova** | **planirana vrijednost u 2019. god** |
| 3. | Sportski tereni-JELAS | PD, G | 461.000,00 |
| **Ukupno:** | | |  |

**3. Javna parkirališta**

|  |  |  |  |
| --- | --- | --- | --- |
| **red. broj** | **komunalna infrastruktura** | **vrsta poslova** | **planirana vrijednost u 2019. god** |
| 1. | Opločavanje kanala JELAS- | PD | 0 |
| G | 0 |
| **Ukupno:** | | |  |

**4. Javne zelene površine**

|  |  |  |  |
| --- | --- | --- | --- |
| **red. broj** | **komunalna infrastruktura** | **vrsta poslova** | **planirana vrijednost u 2019. god** |
| 1. | Dječje igralište -JELAS preko puta crkve | O | 0,00 |
| 2. | JELAS-park, ŠETNICA | G | 556.000,00 |
| PD | 0,00 |
| **Ukupno:** | | |  |

**5. Građevine i uređaji javne namjene**

|  |  |  |  |
| --- | --- | --- | --- |
| **red. broj** | **komunalna infrastruktura** | **vrsta poslova** | **planirana vrijednost u 2019. god** |
|  | Postavljanje signalizacije -ul. Berava Jaruge | G | 65.500,00 |
| 2. | Postavljanje signalizacije -ul. VL.Nazora-Sikirevci | G | 0,00 |
| 3. | Uređenje okoliša ispred objekta vatrogasni dom Sikirevci | G | 138.550,00 |
| 4. | Uređenje okoliša ispred objekta Društveni dom Jaruge | G | 452.600,00 |
| 5. | Uređenje okoliša ispred objekta Stara općina | PD | 0 |
| G | 0 |
| 6. | Završna faza Vatrogasni dom Sikirevci | G | 205.650,00 |
| 7. | Školska športska dvorana | G | 0,00 |
| 8. | Centar za kulturu,turizam i obrazovanje Sikirevci | G | 50.000,00 |
| PD | 10.000,00 |
| 9. | Dječji vrtić | G | 0 |
| PD | 45.500,00 |
| 10. | Ulaganje u staru općinsku zgradu | G | 52.000,00 |
| 11. | Energetska obnova na objektu Ambulanta Sikirevci | G | 405.600,00 |
| 12. | Energetska obnova na objektu Ambulanta Jaruge | G | 398.700,00 |
| **Ukupno:** | | |  |

**6. Javna rasvjeta**

|  |  |  |  |
| --- | --- | --- | --- |
| **red. broj** | **komunalna infrastruktura** | **vrsta poslova** | **planirana vrijednost u 2019. god** |
|  | Rekonstrukcija javne rasvjete u naselju Sikirevci | G | 50.000,00 |
| 2. | Rekonstrukcija javne rasvjete u naselju Jaruge | G | 150.000,00 |
| **Ukupno:** | | |  |

**7. Groblja**

|  |  |  |  |
| --- | --- | --- | --- |
| **red. broj** | **komunalna infrastruktura** | **vrsta poslova** | **planirana vrijednost u 2019. god** |
| 1. | Groblje Sikirevci -staze, ograda | G | 50.000,00 |
| **Ukupno:** | | |  |

**REKAPITULACIJA**

|  |  |  |  |  |  |
| --- | --- | --- | --- | --- | --- |
| **1. Nerazvrstane ceste** | | **633.000,00** |  |  | |
| **2. Javne prometne površine na kojima nije dopušten promet motornih vozila**  **3. Javna parkirališta**  **4. Javne zelene površine**  **5. Građevine i uređaji javne namjene**  **6. Javna rasvjeta** | | **547.000,00**  **556.000,00**  **535.000,00**  **1.824.100,00**  **200.000,00** |  |  | |
| **7. Groblja** |  | **50.000,00** |  |  | |
| **SVEUKUPNO (1)** |  | **4.345.100,00** | | |

Troškovi gradnje objekata i uređaja komunalne infrastrukture procijenjeni su temeljem važećih cijena gradnje tih ili sličnih objekata u vrijeme izrade ovog programa, te će se točan opseg i vrijednost radova utvrditi nakon ishođenja izvedbene tehničke dokumentacije i provedenog postupka javne nabave.

**Iskaz financijskih sredstava potrebnih za građenje komunalne infrastrukture, nerazvrstane ceste, groblja i javnu rasvjetu u 2019. godini s naznakom izvora financiranja djelatnosti:**

|  |  |  |  |  |  |
| --- | --- | --- | --- | --- | --- |
| 1. Komunalni doprinos  2. Iz naknada od koncesija  3. Kapitalne pomoći od ostalih izvanproračunskih korisnika  4. Kapitalne pomoći iz drugih proračuna(županija i država)  5. Opći prihoda i primitaka iz proračuna općine  6. Višak prihoda -preneseni | **15.000,00**  **66.500,00**  **200.000,00**  **762.000,00**  **931.239,00**  **2.370.361,00** |  |  | |  |
| **SVEUKUPNO** | **4.345.100,00** | | |

Napomena: Ukoliko se ne ostvari predviđeni priliv sredstava, razlika će se pokriti iz proračuna Općine Sikirevci."

**Članak 2.**

Članak III. Programa građenja komunalne infrastrukture na području Općine Sikirevci za 2019. godinu ("Službeni vjesnik Brodsko-posavske županije"br. 23 /18.) mijenja se u cijelosti i glasi:

**"Članak III.**

**II. PROGRAM GRADNJE GRAĐEVINA ZA GOSPODARENJE KOMUNALNIM**

**OTPADOM U 2019. GODINI**

**1. Odlaganje komunalnog otpada:**

|  |  |  |  |
| --- | --- | --- | --- |
| **Red. broj** | **Objekt ili uređaj** | **Vrsta poslova** | **Planirana vrijednost u 2019. god** |
| 1. | Nabava opreme i vozila za postupanje s otpadom-traktor | O | 415.840,00 |
| 2. | Nabava kontejnera za za klaonički otpad | O | 19.700,00 |
| **Sveukupno:** | | |  |

**Iskaz financijskih sredstava potrebnih za građenje objekata i uređaja komunalne infrastrukture i nabavu opreme za odlaganje komunalnog otpada u 2019. godini s naznakom izvora financiranja djelatnosti**

|  |  |  |  |  |  |
| --- | --- | --- | --- | --- | --- |
|  |  |  |  | |  |
| ***2.*** Opći prihodi i primici Proračuna  ***3.*** Primljeni zajmovi od banaka | **119.700,00**  **315.840,00** |  |  | |  |
|  |  |  |  | |  |
| **UKUPNO** | **435.540,,00** | | |

**Legenda:**

G gradnja

N nadzor izgradnje

PD projektna dokumentacija

O oprema

**SVEUKUPNO GRAĐENJE KOMUNALNE INFRASTRUKTURE U 2019. GODINI**

**(1) Građenje komunalne infrastrukture, u 2019. godini 4.345.100,00 kn**

**(2) Građenje građevina za gospodarenje komunalnim otpadom u 2019. god. 435.540,00 kn**

**SVEUKUPNO 4.780.640,00kn**

**Članak 3.**

Ostali članci izvornog Programa ostaju ne promijenjeni.

**Članak 4.**

Ova Izmjena i dopuna Programa sukladan je Izmjenama i dopunama Proračuna Općine Sikirevci za 2019. godinu i stupa na snagu danom objave u Službenom vjesniku Brodsko-posavske županije s primjenom od 01.siječnja 2019. godine.

Prelazimo na

**3. Točku Prijedlog Odluke o obavljanju dimnjačarskih poslova na području općine Sikirevci**

**Predsjednik:** Ima li potrebe da načelnik obrazloži?

**Načelnik:** To je usklađeno, istječe koncesija. Usklađivanje zakonski.

**Predsjednik:** Ako je usklađivanje zakonski, ima li dopuna? Nema. Molimo dizanjem ruku tko je da se usvoji? Hvala lijepo, konstatiram jednoglasno 9 glasva ZA, te donose:

Na temelju članka 24 i 44. Zakona o komunalnom gospodarstvu („Narodne novine“ broj 68/18 i 110/18), članka 3. Zakona o koncesijama (Narodne novine broj 69/17), članka 4. Zakona o zaštiti od požara („Narodne novine“ 92/10), članka 30. Statuta Općine Sikirevci („Službeni vjesnik Brodsko-posavske županije“ 1/18), Općinsko vijeće Općine Sikirevci na svojoj 19. sjednici održanoj 20.studenog 2019. godine, donijelo je

**ODLUKU  
o obavljanju dimnjačarskih poslova na području Općine Sikirevci**

**I.OPĆE ODREDBE**

Članak 1.

Ovom Odlukom uređuje se organizacija i način obavljanja dimnjačarskih poslova, rokovi čišćenja i kontrole dimovodnih objekata i uređaja za loženje te nadzor nad obavljanjem tih poslova, a u svrhu sprječavanja i otklanjanja uzroka požara i opasnosti od plinova i dimova.

Obavljanje dimnjačarskih poslova kao komunalna djelatnost, organizira se u cilju zaštite života ljudi i imovine, te sprječavanja i otklanjanja uzroka opasnosti od požara u svim građevinama i prostorima koji koriste dimovodne objekte, a od posebnog je interesa za fizičke i pravne osobe na području Općine Sikirevci.

Dimnjačarski poslovi kao komunalna djelatnost moraju se obavljati trajno i u skladu sa odredbama zakonskih i podzakonskih propisa, te ove Odluke.

Članak 2.

Pod obavljanjem dimnjačarskih poslova iz ove Odluke podrazumijeva se:

- provjera ispravnosti i funkcioniranja dimnjaka, uređaja za loženje i sustava dobave zraka za izgaranje,

- obavljanje redovnih i izvanrednih pregleda dimnjaka, uređaja za loženje i sustava dobave zraka za izgaranje,

- čišćenje dimnjaka, uređaja za loženje i sustava dobave zraka za izgaranje,

- spaljivanje i vađenje čađe iz dimnjaka i uređaja za loženje,

- poduzimanje mjera za sprječavanje opasnosti od požara, eksplozija, trovanja, te zagađivanja zraka, kako ne bi nastupile štetne posljedice zbog neispravnosti dimnjaka i uređaja za loženje.

Pod dimnjakom, u smislu ove Odluke, smatra se usponski dimovodni kanal, sabirnica čađe, priključna cijev (spojni dimovodni kanal) uređaja za loženje i drugi dijelovi dimnjaka (u daljnjem tekstu: dimovodni objekti ).

Pod uređajima za loženje u smislu ove Odluke smatraju se ložišta na kruta i tekuća goriva.

Korisnici dimnjačarske usluge su vlasnici građevina, stanova, poslovnih prostora i drugih objekata u kojima se nalaze dimovodni objekti.

**II. ORGANIZACIJA I NAČIN OBAVLJANJA DIMNJAČARSKE SLUŽBE**

Članak 3.

Dimnjačarske poslove može obavljati pravna ili fizička osoba – obrtnik koja je registrirana za obavljanje te djelatnosti i ima zaposlene osobe koje su stručno osposobljene za obavljanje dimnjačarskih poslova (u daljnjem tekstu: dimnjačar)

Dimnjačarske poslove mogu obavljati osobe iz stavka 1.ovog članka isključivo na temelju sklopljenog ugovora o koncesiji.

Postupak davanja koncesije provodi se sukladno odredbama Zakona o koncesijama, Zakona o komunalnom gospodarstvu i posebnih odluka Općinskog vijeća Općine Sikirevci.

Obavljanje dimnjačarskih poslova povjerava se koncesionaru na razdoblje od 5 (pet) godina.

Članak 4.

Ovlašteni dimnjačar obavlja dimnjačarske poslove na temelju godišnjeg plana pregleda i čišćenja dimnjaka.

Plan iz stavka 1.ovoga članka ovlašteni dimnjačar dostavlja Jedinstvenom upravnom odjelu Općine Sikirevci radi usklađenja, najkasnije do 30. studenog za narednu godinu.

Članak 5.

Ovlašteni dimnjačar dužan je uslugu čišćenja obaviti na način kojim se korisniku ne nanosi šteta, te je nakon obavljene usluge čađu koja pada u ložište, sabiralište ili oko dimovodnog objekta dužan očistiti.

Članak 6.

Ako ovlašteni dimnjačar utvrdi da na dimovodnim objektima postoje nedostaci, pismeno će o tome obavijestiti vlasnika građevine odnosno tijelo koje upravlja građevinom, uz zahtjev da se uočeni nedostaci uklone u roku koji ne može biti duži od tri mjeseca.

Pismenu obavijest o uočenim nedostacima iz st. 1. ovog članka, ovlašteni dimnjačar dostavit će i komunalnom redaru odnosno nadležnoj inspekciji zaštite od požara.

Ukoliko se utvrđeni nedostaci ne otklone u određenom roku iz st. 1. ovog članka ili ako ovlašteni dimnjačar utvrdi postojanje neposredne opasnosti za živote ljudi i imovinu koja može nastati uporabom dimnjaka ili uređaja za loženje, odmah će o tome izvijestiti sva nadležna tijela.

O nedostacima utvrđenim na dimovodnim objektima i uređajima za loženje na plinovito gorivo ovlašteni dimnjačar bez odgode obavještava i nadležnog distributera plina, radi poduzimanja mjera iz njegove nadležnosti utvrđenih posebnim propisima.

Članak 7.

Korisnici usluga dužni su omogućiti redovno čišćenje i kontrolu dimovodnih objekata i to svakim radnim danom prema utvrđenom rasporedu.

Korisnici usluga ne smiju ovlaštenom dimnjačaru sprečavati pristup do mjesta za čišćenje, niti ga ometati u obavljanju dimnjačarskih poslova.

Radi čišćenja i kontrole dimovodnih objekata pristup do vratašca dimovodnog objekta mora biti uvijek slobodan.

Članak 8.

Zbog izgradnje novog ili rekonstrukcije ćeg dimovodnog objekta, zbog uređaja za loženje ili promjene vrste goriva, vlasnik ili korisnik dimovodnog objekta dužan je prije puštanja dimovodnog objekta u funkciju izvršiti sva potrebna ispitivanja i kontrole te ishoditi dokumentaciju kojom se dokazuje kvaliteta izvedenih radova i đenih materijala.

Članak 9.

Ovlašteni je dimnjačar dužan voditi Evidenciju o pregledu i čišćenju dimovodnih objekata. Evidencija sadrži:

* oznaku građevine (mjesto, ulica i kbr.),
* ime, prezime, OIB vlasnika građevina, ime i prezime te OIB osobe ili naziv tijela koje upravlja zgradom,
* broj i vrstu dimovodnih objekata,
* vrstu energenta,
* datum obavljanja dimnjačarske usluge,
* potpis dimnjačara koji je obavio dimnjačarsku uslugu,
* potpis prisutne osobe kod obavljanja usluge (ukoliko je nazočna pri čišćenju).

Evidencija se vodi za tekuću godinu, a nakon isteka toga roka mora se čuvati još najmanje dvije godine.

Ovlašteni dimnjačar može prema potrebi voditi i druge evidencije o izvršenim dimnjačarskim uslugama i kontroli dimovodnih objekata.

Članak 10.

Uz Evidenciju o pregledu i čišćenju dimovodnih objekata ovlašteni je dimnjačar dužan voditi Evidenciju dimovodnih objekata koji se obvezno čiste.

Evidencija dimovodnih objekata sadrži:

1.oznaku građevine (mjesto, ulica i kbr.),

2.ime, prezime, OIB vlasnika građevine, ime i prezime te OIB osobe ili naziv tijela koje upravlja zgradom,

3.broj i vrstu dimovodnog objekta,

4.rokove čišćenja,

5.vrstu energenta,

6. snaga uređaja.

Članak 11.

Korisnici dimnjačarske usluge dužni su za obavljenu uslugu ovlaštenom dimnjačaru plaćati uslugu prema cjeniku.

Za dimnjačarske usluge obavljene na zahtjev korisnika, izvan propisanog vremena i utvrđenih rokova redovnog čišćenja iz čl. 16. ove Odluke, plaća se uvećani iznos cijene.

Cjenik usluga donosi ovlašteni dimnjačar uz prethodnu suglasnost Općinskog načelnika Općine Sikirevci.

Ovlašteni dimnjačar je dužan nakon izvršenog čišćenja dimovodnog objekta, a na temelju stvarno izvršenih količina čišćenja ovjerenih od korisnika usluge, izdati račun za izvršenu uslugu s potvrdom o izvršenoj usluzi održavanja dimovodnih objekata

**III. ROKOVI ČIŠĆENJA I KONTROLE DIMOVODNIH OBJEKATA**

Članak 12.

Dimovodni objekti i uređaji za loženje iz članka 2. ove Odluke podliježu obveznom čišćenju i kontroli.

Obveznom čišćenju ne podliježu dimovodni objekti u domaćinstvima koji se ne koriste, pod uvjetom da su ih njihovi korisnici odjavili kod ovlaštenog dimnjačara.

Članak 13.

U svrhu održavanja dimovodnih objekata i uređaja za loženje ovlašteni dimnjačar obvezno

provodi redovite i izvanredne preglede i čišćenja.

Članak 14.

Redoviti pregledi u svrhu održavanja dimovodnih objekata provode se na način određen projektom građevine i pozitivnim propisima, a najmanje u rokovima određenim člankom 16. ove Odluke.

Redoviti pregled uključuje najmanje sljedeće:

 vizualni pregled, u kojeg je uključeno utvrđivanje položaja i veličine pukotina te

 drugih oštećenja bitnih za očuvanje tehničkih svojstva dimovodnih objekata,

 tlačnu probu u slučaju sumnje u ispravnost,

 usklađenost uređaja za loženje i dimovodnih objekata,

 mjerenje izlazno-povratnih plinova kod uređaja na plinsko gorivo.

Prilikom pregleda dimovodnih objekata, isti se obavezno čisti na način koji je primjeren vrsti dimovodnih objekata i uređaja za loženje (mehanički i/ili na drugi način).

Članak 15.

Izvanredni pregled dimovodnih objekata i uređaja za loženje provodi se u slučajevima predviđenima člankom 8. ove Odluke, kao i nakon svakog izvanrednog događaja koji može utjecati na tehnička svojstva dimovodnih objekata ili izaziva sumnju u njihovu ispravnost, te po inspekcijskom nadzoru.

Izvanredni pregled provodi se na način utvrđen u članku 14. ove Odluke.

Članak 16.

Dimovodni objekti i uređaji za loženje moraju se u razdoblju korištenja čistiti i kontrolirati u individualnim stambenim objektima, višestambenim objektima-više uređaja na dimovodnom objektu, u poslovnim zgradama i prostorijama u slijedećim rokovima:

1. individualni stambeni objekti:

1. dimovodni objekti i uređaji za loženje na kruta i tekuća goriva – jednom godišnje,
2. dimovodni objekti plinskih naprava vrste B smještenog u:
3. kotlovnicama – jednom godišnje,

b. kupaonicama ili drugim stambenim prostorijama – jednom godišnje,

c) dimovodni objekti uređaja na plinsko gorivo vrste C – jednom u dvije godine

2. višestambeni objekti – više uređaja na dimovodnom objektu:

* dimovodni objekti i uređaji za loženje na kruta i tekuća goriva – dva puta godišnje
* dimovodni objketi uređaja na plinsko gorivo vrste B smještenog u :
* kotlovnicama – jednom godišnje
* kupaonicama ili drugim stambenim prostorijama – dva puta godišnje,
* dimovodni objekti uređaja na plinsko gorivo vrste C – jednom godišnje

3. u poslovnim zgradama i prostorijama:

a) dimovodni objekti i uređaji za loženje na kruta i tekuća goriva – jednom godišnje,

b) dimovodni objekti uređaja na plinsko gorivo vrste B – dva puta godišnje,

c) dimovodni objekti uređaja na plinsko gorivo vrste C – jednom godišnje.

Uređajima na plinsko gorivo vrste B smatraju se naprave s dimovodnim uređajem koje zrak za izgaranje uzimaju iz prostorije (ložište je ovisno o zraku u prostoriji).

Uređajima na plinsko gorivo vrste C smatraju se naprave s dimovodnim uređajem koje zrak za izgaranje uzimaju putem zatvorenog sustava iz slobodne atmosfere (ložište je neovisno o zraku u prostoriji).

Iznimno od stavka 1. ovog članka, za sve dimovodne objekte na koje su priključeni uređaji snage veće od 50kW i ložišta uređaja snage veće od 50 kW obavezno je čišćenje i kontrola dva puta godišnje. Iznimno od stavka 1. i 4. ovog članka, za dimovodne objekte na koje su priključeni uređaji snage veće od 50 kW u poslovnim zgradama i prostorijama, obavezno je čišćenje i kontrola jednom u dva mjeseca u razdoblju korištenja uređaja za loženje.

Pregled i čišćenje dimovodnih objekata i uređaja za loženje može se na zahtjev korisnika usluga ili ako to zahtijevaju sigurnosni razlozi, posebno dokumentirani od strane ovlaštenog dimnjačara ili druge ovlaštene osobe, obavljati češće i izvan rokova utvrđenih ovom Odlukom.

**IV. NADZOR NAD OBAVLJANJEM DIMNJAČARSKIH POSLOVA**

Članak 17.

Nadzor nad obavljanjem dimnjačarske službe obavlja komunalni redar u okviru svoje nadležnosti.

Komunalni redar ovlašten je:

1.narediti obavljanje dimnjačarskih poslova ako utvrdi da se oni ne obavljaju pravilno i potpuno,

2.zabraniti neovlašteno obavljanje dimnjačarskih poslova,

3.kontrolirati vođenje propisanih evidencija,

4.izdati obavezan prekršajni nalog,

5.pokrenuti prekršajni postupak,

6.izricati i naplaćivati novčane kazne na mjestu počinjenja prekršaja.

7.poduzimati druge propisane mjere.

Članak 18.

Koncesionar je dužan Jedinstvenom upravnom odjelu Općine Sikirevci dostaviti godišnje izvješće o obavljanju dimnjačarskih poslova sukladno ovoj Odluci najkasnije do 31. ožujka tekuće godine za proteklu godinu.

Na zahtjev komunalnog redara Sikirevci koncesionar je u obvezi izraditi i dostaviti i posebna izvješća o obavljanju dimnjačarskih poslova.

Koncesionar je dužan mjesečno izvješće o pregledu dimovodnih objekata i uređaja za loženje kao i popis vlasnika ili korisnika istih koji pregled nisu dozvolili, dostaviti distributeru plina radi poduzimanja mjera utvrđenih posebnim propisima.

**V. PREKRŠAJNE ODREDBE**

Članak 19.

Novčanom kaznom u iznosu od 5.000,00 kuna kaznit će se pravna osoba, odnosno novčanom kaznom od 2.000,00 kuna kaznit će se fizička osoba obrtnik: - ako na području Općine Sikirevci obavlja dimnjačarske poslove bez zaključenog ugovora o koncesiji (članak 3. stavak 2. Odluke).

Članak 20.

Novčanom kaznom u iznosu od 5.000,00 kuna kaznit će se koncesionar – pravna osoba, odnosno novčanom kaznom u iznosu od 2.000,00 kuna koncesionar - fizička osoba obrtnik ako:

- ne dostavi u utvrđenom roku godišnji plan pregleda i čišćenja dimnjaka nadležnom tijelu (članak 4. Odluke),

- ne obavijesti korisnike dimnjačarskih usluga na propisani način (članak 6. Odluke),

- - ne očisti i ukloni otpadni materijal i čađu nastalu čišćenjem dimovodnih objekata (članak 5. Odluke),

- ne vodi evidenciju iz članka 9. I 10. Odluke,

- ne izda račun i potvrdu o izvršenoj usluzi prema članku 11. Odluke,

- ne postupa po odredbama članka 18. Odluke.

Članak 21.

Novčanom kaznom u iznosu od 5.000,00 kuna kaznit će se korisnik dimnjačarskih usluga – pravna osoba zbog postupanja suprotno odredbama članka 7. i članka 8. Odluke.

Za prekršaj iz stavka 1. ovog članka kaznit će se novčanom kaznom u iznosu od 2.000,00 kuna korisnik dimnjačarskih usluga - fizička osoba obrtnik i osoba koja obavlja samostalnu djelatnost, kad je prekršaj izvršila u vezi s obavljanjem svog obrta, odnosno samostalne djelatnosti.

Za prekršaj iz stavka 1. ovog članka kaznit će se novčanom kaznom u iznosu od 1.000,00 kuna korisnik dimnjačarskih usluga - fizička osoba.

**VI. ZAVRŠNE ODREDBE**

Članak 22.

Danom stupanja na snagu ove Odluke prestaje važiti Odluka o obavljanju dimnjačarskih poslova na području Općine Sikirevci („Službeni vjesnik Brodsko-posavske županije“ broj 06/04).

Članak 23.

Ova Odluka stupa na snagu prvog dana od dana objave u „Službenom vjesniku Brodsko-posavske županije“.

Idemo na

**4.Prijedlog Odluke o ustrojavanju i vođenju evidencije komunalne infrastrukture na području općine Sikirevci**

**Predsjednik:** Ima li potrebe za objašnjenjem? Marija?

**Marija Stažić:** Ova odluka se mora donijeti do kraja ovog mjeseca, jedinice lokalne samouprave moraju voditi evidenciju komunalne infrastrukture. U odluci stoji šta svaka evidencija mora sadržavati. Pod Članak. 4 je sve navedeno.

**Predsjednik:** Pitanja? Ima? Nema? Nema. Hvala lijepo. Zaključujem raspravu. Dajem na usvajanje. Dizanjem ruku, tko je ZA? Konstatiram jednoglasno, 9 glasova ZA.

Na temelju članka 63. stavka 1. Zakona o komunalnom gospodarstvu („Narodne novine“ broj 68/18 i 110/18) i članka 30. Statuta Općine Sikirevci („Službeni vjesnik Brodsko-posavske županije“ broj 1/18), Općinsko vijeće Općine Sikirevci na svojoj 19. sjednici održanoj 20. studenog 2019. godine, donijelo je

**ODLUKU  
o ustrojavanju i vođenju evidencije komunalne infrastrukture na području Općine Sikirevci**

**Članak 1.**

Općinsko vijeće Općine Sikirevci ovom Odlukom ustrojava Evidenciju komunalne infrastrukture na području Općine Sikirevci koju će voditi Jedinstveni upravni odjel Općine Sikirevci.

**Članak 2.**

Evidencija se vodi za komunalnu infrastrukturu koja se nalazi na području Općine Sikirevci po sljedećim vrstama:

* Nerazvrstane ceste koje se koriste za promet vozilima, a koje nisu razvrstane kao javne ceste u smislu zakona kojim se uređuju ceste.
* Javne prometne površine na kojima nije dopušten promet motornim vozilima i ako nisu samostalni dio nerazvrstane ceste ili druge ceste:
* trgovi
* biciklističke staze
* pješačke staze
* mostovi.
* Javna parkirališta gdje su uređene javne površine koje se koriste za parkiranje motornih vozila i u vlasništvu su Općine Sikirevci.
* Javne zelene površine ako nisu sastavni dio nerazvrstane ceste ili druge ceste, odnosno ulice:
* parkovi
* drvoredi
* cvjetnjaci
* travnjaci
* dječja igrališta s pripadajućom opremom
* javni športski i rekreacijski prostori
* zelene površine uz ceste i ulice.
* Građevine i uređaji javne namjene:
* nadstrešnice na stajalištima javnog prometa
* fontane
* oznake kulturnih dobara i sadržaja turističke namjene
* spomenici i skulpture
* te druge građevine, uređaji i predmeti javne namjene lokalnog značaja
* Javna rasvjeta – građevine i uređaji za osvjetljavanje :
* nerazvrstanih cesta
* trgova
* biciklističkih staza
* pješačkih staza
* javnih cesta koje prolaze kroz naselje
* parkirališta
* parkova
* dječjih igrališta
* javnih športskih i rekreacijskih prostora.
* Groblja:
* ograđeni prostor zemljišta na kojem se nalaze grobna mjesta,
* mrtvačnice,
* pješačke staze na grobljima
* uređaji, predmeti i oprema na površinama groblja.

**Članak 3.**

Komunalna infrastruktura iz članka 2. ove Odluke je javno dobro u općoj uporabi u vlasništvu, odnosno suvlasništvu Općine Sikirevci.

**Članak 4.**

Evidencija komunalne infrastrukture na području Općine Sikirevci sadrži sljedeće podatke:

• naziv komunalne infrastrukture

• vrstu komunalne infrastrukture

• podatke o katastarskoj i zemljišnoknjižnoj čestici

• podatak o katastarskoj općini na kojoj se komunalna infrastruktura nalazi

• podatak o zemljišnoknjižnom vlasništvu

• podatak o vlasništvu komunalne infrastrukture

• podatak o osobi koja upravlja komunalnom infrastrukturom

• podaci o zatraženim i izdanim dozvolama za uređenje, građenje i uporabu komunalne infrastrukture

• podatak o poduzetim radnjama u svrhu rješavanja imovinsko-pravnih odnosa i statusa komunalne infrastrukture te aktima Općina .

**Članak 5.**

U Evidenciju komunalne infrastrukture na području Općine Sikirevci pohranjuju se akti iz članka 4. stavka 2. točke 8. ove Odluke uključujući projekte, odnosno snimke izvedenog stanja.

**Članak 6.**

Ažuriranje promjena i evidentiranje novih podataka u Evidenciju komunalne infrastrukture na području Općine Sikirevci u nadležnosti je Jedinstvenog upravnog odjela Općine Sikirevci nadležnog za poslove komunalnog gospodarstva.

Hvala lijepo. Idemo na

**5.Prijedlog Odluke o osnivanju SIKIREVČANKA d.o.o. za razvoj usluge**

**Predsjednik:** Načelniče?

**Načelnik:** Nakon konzultacija s drugim načelnicima i razmišljanja kakvi su naši problemi u Općini i o svemu, ovo komunalno poduzeće bi se otvorilo zbog zakonskih problema. Jer bismo morali davati koncesiju. Dajemo dosta novca za košenje, za održavanje. Plaćamo Ugovor o djelu. Ovo ispada dobro jer možemo održavati javne površine bez koncesija. Strojeve imamo. Sve ovisi o opisu posla, sve komunalno poduzeće može raditi. Za dimnjačara. Doslovno bi naš dimnjačar to radio. Riješili bi i problem izdavanja računa. Ljudi zovu da se pokosi ispred njihove kuće, mi ne možemo izdati račun. Izdamo račun. Svi troškovi koji idu na Ugovor o djelu, sve to kad bi se zbrojilo, bilo bi pokriveno. Imamo ljude, bit će profitabilno. Samo groblje i održavanje će pokriti to. I javni radovi će uskočiti. Treba koncesija za čišćenje snijega, za održavanje javnih površina, za održavanje prometnica. Primjer: Tribunj otkupljuje masline od svojih ljudi i prodaje maslinovo ulje. Bit je da pokrećemo nove stvari koje u selu fale, ali da ne konkuriramo domaćim ljudima koji se već s nečime bave. Kako se poduzeće bude širilo, tako ćemo i ljude iz sela zapošljavati.

**Predsjednik:** Treba napraviti studiju isplativosti pa vidjeti jel ide. Rasprava, pitanja?

**Tomislav Zovko:** Ako ćemo gledati studiju isplativosti, nećemo nikada ništa raditi.

**Ivan Lovrić:** Slažem se s načelnikom, kao ideja nije loše. Samo on govori, razgovarao sam s ovim, s ovim. Ne slažem se sa Tomislavom da studija nije potrebna. Isto ako otvaraš novo poduzeće, ako dižeš kredit u banci, oni prvo traže studiju isplativosti. Koliko su troškovi, koliko prihodi. Ako hoćeš da te podržimo, probaj napraviti koji su to troškovi. Ako ćemo imati direktora i 3 radnika zaposlena, to je 90 000 kuna bruto, 12 mjeseci, to je 600 000, a mi zaradimo 300 000, onda to Općina mora dati poduzeću. Treba napraviti studiju što općina daje, što ne daje. Ti kažeš ovo bi bilo ovako, ovo onako. Ja sam pričao sa Ilijom, njemu ne pada na pamet da on prodaje nekome lješnjak, a taj netko da prodaje skuplje. Tu su i drugi problemi, mi uzmemo od njih i onda ne možemo drugome prodati. Nije tako jednostavno. Mislim da bi se bolje morao pripremiti za ovu točku, da te mi podržimo.

**Načelnik:** Nisam mislio da ćemo biti konkurencija našim ljudima koji se već bave time, nego bi osmislili nešto novo. Nisam spominjao preprodaju. Dalo bi se odraditi svašta. Nećemo ništa pokretati čime se već netko u selu bavi. Nećemo urušavati našeg OPG-ovca.

**Ivan Lovrić:** Ti si sad načelnik, al dođe sutra recimo načelnik iz HDZ-a i to mu se ne sviđa i namjerno to radi.Tko bude direktor, vodit će se uspjehom. Neće gledati ni na ovoga, ni na onoga.

**Cecilija Jakić:** Ja se nadam ako bude načelnik iz HDZ-a da to neće napraviti.

**Dajana Dorić:** Ako je tako, nitko ne bi imao komunalno poduzeće.

**Tomislav Zovko:** Mi kasnimo sa komunalnim poduzećem dobrih 10 godina.

**Načelnik:** Kad sam načelnicima rekao da ću ići sa poduzećem, rekli da nisam normalan, što si još sve to na leđa natovarim. Samo to, ništa više. Ovo ostalo je profitabilno. Ništa ne gubimo, ni javne radove, ni komunalno. Sve se cifre vide. Da bih išao detaljno, trebam izračunati svu kvadraturu u selu. Ne znam koliko se tu bolje pripremiti.

**Ivan Lovrić:** Ne tražimo sve te kvadrate, ali ti spominješ samo košenje. Nisi rekao koji su rashodi, koliko zaposlenih.

**Načelnik:** Strojeve imamo, evo Ugovor o djelu za održavanje zgrade. Kad sam sve pogledao, ne može se sračunati napamet.

**Predsjednik:** Ako sam dobro razumio, krenulo bi se sa komunalnim poduzećem, a koji bi za početak imao voditelja i 1-2 zaposlena, za održavanje groblja, igrališta, nekih javnih površina. Po tvom izračunu bi se za godinu dana plaća mogla pokriti. Ne vidim razlog da idemo u širine dok se ovo ne izrealizira. Jedan voditelj dok se to ne ustroji. Ima sistema da se to uskladi sa zakonom, a da nas ne košta previše. Ako bude zaživilo onda se ide na javni natječaj, nekakav probni rok. Jer kad je Općina osnivač sa popisom radova, netko se može direktno zadužiti da bude voditelj.

**Ivan Lovrić:** Ne može. Mora biti natječaj.

**Predsjednik:** Bit će zakonski, ne vrijedi se zafrkavati. Čuvamo interes Općine.

**Načelnik:** Ako baš ne bude išlo, zatvorit ćemo.

**Marija Galović:** Nije baš lako ni zatvoriti nešto.

**Načelnik:** Nisam se raspitivao za zatvaranje.

**Marija Galović:** Raspitaj se za sljedeće vijeće.

**Ivan Lovrić:** Imaju li radnici pravo na naknadu pošto je to javna firma?

**Predsjednik:** Ne treba ići u detalje. Imamo ideju, 'ajmo početi raditi da bude u skladu sa zakonom, kad dođe vrijeme direktora, raspitat će se natječaj. Sve se mora znati prije nego krene ozbiljno, a znat će se. Bitno je da krene, da počnemo raditi. Ima li pitanja? Predlažem da usvojimo odluku.

**Mato Jarić:** Koliko najmanje mora biti zaposlenih?

**Načelnik:** Najmanje jedna po zakonu.

**Mato Jarić:** S kojim bi se kapitalom pokrenulo?

**Načelnik:** Mi smo stavili 100 000 kuna.

**Predsjednik:** U ovoj priči, općinsko Vijeće donosi odluku o osnivanju i o temeljnom kapitalu (članak 4.), a druge odluke o predmetu poslovanja i ove druge odluke koje znače otvaranje donosi načelnik. Na nama ostaje jesmo li za to da se osnuje ili ne?

**Mato Jarić**: Nije problem osnovati. Neka napravi kako, šta, odakle početi.

**Načelnik:** Održavanje javnih površina, košenja, odatle počinjemo i građevinski radovi.

**Mato Jarić:** Tko će komunalni otpad?

**Načelnik:** To ima potpisana koncesija.

**Mato Jarić**: Ja surađujem sa općinom Semeljci, oni imaju komunalno vozilo, traktore, ICB-e, svašta. Koji kapital?

**Tomislav Zovko:** Cilj je da napredujemo. Moraš imati nešto da bi povukao iz fondova, ne možeš obrnuto.

**Predsjednik:** Nek se krene polako**.** Ako ne bude valjalo, ako se ne bude pokrivalo, zatvorit će se.

**Ivan Benaković:** Svaki početak je težak, tako se kreće. Znam kako je bilo kad smo kretali sa LAG-om, bila je rasprava, a danas smo od njih izvukli 200 000-300 000 kuna, ne znam koliko. Bila je rasprava šta će nam to. Poduzeće ne moramo imati, ali moramo nekako krenuti.

**Ivan Lovrić:** 120.

**Načelnik:** Ne, nego 230 000 kuna.

**Ivan Benaković:** Jedino članak 11.,društvo ima upravu od 2 člana. Jel' to do dva ili od dva. Radi se o dva direktora?

**Načelnik:** To je javni bilježnik pisao, to je greška.

**Predsjednik:** To se jednostavno promjeni kasnije u članku i to je to. To je odgovornost načelnika i ti to potpisuješ pa dobro pazi šta potpisuješ.

**Ivan Lovrić:** Članak 12. Društvo odgovara imovinom. Ne odgovara on, nego općina mora sanirati minus.

**Predsjednik:** Društvo odgovara svojom imovinom, ne općinskom.

**Predsjednik:** Meni je kao osnivač bila država i prepustila osnivačka prava BPŽ, ne dolazi plača, nema osnivač ništa s time, nego država.

**Marija Galović:** Ovdje piše da se ovlašćuje općinski načelnik da u ime i za račun općine Sikirevci potpiše izjavu o osnovanju društva.

**Ivan Lovrić:** Tako je i on odgovara za to, to je nešto drugo.

**Ivan Benaković:** Čim se društvo osnuje onda je odgovoran direktor.

**Dajana Dorić:** Jasno piše da društvo odgovara svojom imovinom, ne općinskom. A načelnik samo odlučuje o osnivanju. Znači općina im da 100 000 kuna i strojevi koji se prenesu. S tim odgovaraju.

**Ivan Lovrić:** A zašto bi te strojeve prenašali na društvo, pa da oni odgovaraju sa našim strojevima?

**Tomislav Zovko:** Pa mogu strojevi u najam.

**Dajana Dorić:** Zašto odmah ići na to da će propasti?

**Cecilija Jakić**: Ti kažeš, mislim, i sama sam to pomislila, nećemo gledati odmah da će propasti. 'Ajmo se sjetiti prije par mjeseci kad je Petar došao sa dobrom idejom za Thompsona. Vi ste prvi rekli ako ne uspije da općina onda mora plačati, pa smo i mi sad uzeli taj rizik u obzir.

**Dajana Dorić:** Ovdje ste dobili papire.

**Cecilija Jakić:** Petar je rekao da je razgovarao sa menadžerom, sa načelnik u Vrpolju. Imao je pripremljenog. Samo je bilo hoće li općina pristati ili neće. Josipe, ja smatram da je ideja odlična.

**Predsjednik**: Općina je vrlo uredno sudjelovala u proslavi nogometnog kluba „Sloga“ Jaruge sa 20 000 kuna. Općina kao jedinica lokalne samouprave nije mogla biti jamac. Ovo je druga priča, osnivanje poduzeća, a ne sponzoriranje proslave. Ne može se usporediti.

**Ivan Lovrić**: Mi uspoređujemo vjerovanja. Vizije. I Petar je imao viziju. I jedan i drugi bez brojki. Nije pošteno.

**Predsjednik:** Meni se čini da nikakve veze nemaju održavanje koncerta i osnivanje komunalnog poduzeća.

**Dajana Dorić:** Mislim da je osnivanje poduzeća od javnog interesa, nešto od čega će općina imati koristi, zaposlit će se ljudi, općina se razvijati, napredovati.

**Cecilija Jakić:** Ja sam samo usporedila razmišljanja.

**Ivan Lovrić:** Vi podržavate svog načelnika iako nema brojki, samo na povjerenje. Ne moramo se složiti.

**Dajana Dorić:** Razmišljam za sebe, ne kao stranka, tako i glasam.

**Krunoslav Nikolić:** Nemoj govoriti u množini, ne mora značiti da ja podržavam prijedlog.

**Ivan Lovrić:** Ispričavam se. Imam primjer. Zadruga koja je bila općinska, pa je napravila dug 3,5 miliona i sve je propalo.

**Predsjednik:** Zadruga je privatna, a ne općinska. To je nešto drugo. Dioničko društvo.

**Ivan Lovrić:** Bit ćemo suzdržani dok ne doneseš rashode i prihode, od prilike, ne mora u detalje. Onda ćemo ga podržati.

**Predsjednik**: Ovo je stav kolegica i kolega iz HDZ-a. Za ostale pitanje. Jeste li za to da se donese odluka o osnivanju SIKIREVČANKA d.o.o. za razvoj usluge?

**Mato Jarić:** Ako podržimo prijedlog, ne bude išlo kako treba, kakva je naša odgovornost?

**Predsjednik:** Isto ovako kako ste donijeli odluku, takva je i odgovornost, donesemo odluku o prestanku rada.

**Ivan Lovrić**: Ona je radila na sudu, vi ste tajnik. Ona je kompetetnija za to. Nemoj se ljutiti, govoriš što je u prilogu načelniku. Nije osnovano na činjenicama, nego na kazanju.

**Marija Galović:** Mislim da tjedan dana ne igra ulogu.

**Predsjednik:** Uvažavam i znanje i sve, ali ako ne probamo, nećemo znati.

**Načelnik:** Komunalno pitanje bude na vijeću, doslovno se jedna godina može promašiti, ali neće više. Uvijek bude na vijeću, godišnji izvještaj. Ako bude, sam sam si kriv. Ako se ne osnuje, neće biti lakše, ako se ne osnuje, isto. Sve se može raditi, a ne mora.

**Predsjednik:** Imat ćemo dva pitanja za odlučivanje. Prvo pitanje, tko je ZA usvajane odluke? Dizanjem ruku. 5 glasova ZA (Predsjednik Josip Matić, Tomislav Zovko, Dajana Dorić, Krunoslav Nikolić, Ivan Benaković) Drugo pitanje, tko je PROTIV? Nitko. Treće pitanje. Tko je SUZDRŽAN? 4 glasa SUZDRŽANA (Ivan Lovrić; Cecilija Jakić, Marija Galović, Mato Jarić).

Predsjednik nije siguran jeli odluka usvojena. Nije siguran treba li odluka biti donesena većinom od ukupnih članova vijeća ili većinom nazočnih članova vijeća. Proučit će Poslovnik rada vijeća i Statut Općine Sikirevci, članke koji se vežu za tijelo Sjednice.

Nakon što je pregledao te pročitao pred vijećnicima, utvrđuje se da je glasovanje većinom nazočnih vijećnika na Sjednici. Donesena je odluka na temelju 5 važećih glasova ZA , PROTIV nitko, SUZDRŽAN 4 glasa.

Na temelju članka 387. Zakona o trgovačkim društvima (NN br. 111/93., 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/2019) i članka 30. Statuta Općine Sikirevci, (“Službeni vjesnik”Brodsko-posavske županije", br. 1/18.) Općinsko vijeće Općine Sikirevci, na 19.sjednici održanoj 20.studenog 2019. godine donosi

**ODLUKU O OSNIVANJU SIKIREVČANKA d.o.o. za razvoj usluge**

Članak 1.

Općina Sikirevci, Sikirevci, Lj. Gaja 4 a, osniva:

SIKIREVČANKA d.o.o. za razvoj i usluge (u daljnjem tekstu: Društvo) sa sjedištem u Sikirevcima, Sikirevci, Lj. Gaja 4 a.

Članak 2.

Cilj osnivanja Društva je unapređenje, provođenje i koordiniranje aktivnosti koje se odnose na komunalne i druge uslužne djelatnosti koje doprinose razvoju Općine Sikirevci.

Članak 3.

Ovlašćuje se općinski načelnik Općine Sikirevci da u ime i za račun Općine Sikirevci potpiše Izjavu o osnivanju Društva.

Izjava iz stavka 1. ovog članka sadrži :

- tvrtku i skraćenu tvrtku Društva

- sjedište i poslovnu adresu Društva

- iznos temeljnog kapitala

- odredbe o upravi Društva

- odredbe o poslovnom udjelu

- trajanje Društva

- druge odredbe koje određuje Zakon o trgovačkim društvima.

Ovlašćuje se općinski načelnik Općine Sikirevci da u ime i za račun Općine Sikirevci potpiše Odluku o utvrđenju predmetu poslovanja Društva.

Prijedlog Izjave o osnivanju Društva i Odluke o utvrđenju predmetu poslovanja Društva sastavni je dio ove Odluke.

Članak 4.

Temeljni kapital Društva iznosi 100.000,00 kuna u novcu i uplaćuje se na posebni račun kod ovlaštene banke na teret Proračuna Općine Sikirevci.

Članak 5.

Osnivač će posebnom odlukom imenovati člana Uprave – direktora.

Članak 6.

Nadzor nad poslovanjem Društva obavljat će osnivač sukladno Statutu i drugim aktima Općine Sikirevci.

Članak 7.

Ova Odluka stupa na snagu osmoga dana od dana objave u Službenom vijesniku"Brodsko-posavske županije".

**Predsjednik**: Predlažem da idemo dalje po dnevnom redu. Ako se slažete. Hvala lijepo. Ispričavam se svima što sam relativno nepripremljen ušao u ovo i nisam kako treba pročitao, ni odradio. Idemo na 6. Točku Dnevnog reda.

**6.Prijedlog Odluke o osnovici i koeficijentu za izračun plaće općinskog načelnika**

**Predsjednik**: Ima li potrebe za objašnjenjem? Načelnik bi objasnio.

**Načelnik:** Za visinu plaće, tj. koeficijent, odlučuje vijeće. Podijeljeni su papiri da vidite kolike tko ima plaće. Svima je osnovica ista. 3890 kn. Gledate bruto plaću. Pa sam ja razmišljao, mislim da je napravljeno dosta posla, nisam nikako tražio povišicu. Predlažem da se moj bruto poveća za 10% ili 15%. Usporedite na tablici gdje bih se nalazio.

**Predsjednik:** Bio bi 23-24-i.

**Načelnik:** Sad sam 30-i. Procjenite moj rad i trud i školu. Kad se usporede slabije općine, bitno je jeste li zadovoljni. Uvijek može više, trudim se, vidite i moje uloženo vrijeme. Gledao sam i školu, SSS ili VSS.

**Marija Galović:** To nije uvjet za načelnika.

**Načelnik:** Znam, ali evo da razmotrite. Najviše gledajte rad.

**Tomislav Zovko**: A ostalim djelatnicima? Trebalo bi i njima rasti?

**Načelnik:** Obećao sam, rasti će.

**Predsjednik:** Nisam da se raspravlja o njegovom radu, nego o statusu načelnika, bez obzira na ime. Nije mi štos nekome određivati koeficijent na temelju kako mi se sviđa ili ne sviđa ono što je uradio. Da nađemo normalnu situaciju u kojoj bi trebalo donijeti konkretnu odluku koja bi njemu išla u korist, ali koja bi bila temelj za povećanje plače.

**Ivan Benaković:** Ukoliko ne prelazi onih 20%, neka se poveća plaća. Svi zaposleni. Znači, njih 4. Ako ima prostora, neka se poveća.

**Načelnik:** Ima mjesta i da zaposlimo pročelnika. Ima prostora u proračunu. Morao sam ići s ovom točkom.

**Predsjednik:** Hoće li ići na 10% ili 15%?

**Ivan Lovrić:** Evo npr., načelnik općine Slavonskog Šamca ima 1400 kn manje od njega. Pričao sam s njime. On je imao 3000 eura plaču. Nek' ide u poduzetničke vode i imat će.

**Predsjednik:** Svi imamo pravo na mišljenje.

**Načelnik:** A pogledajte zamjenike, zamjenik 10 000 kn, načelnik 12 000 kn. Imate sve pred sobom, kako hoćete.

**Tomislav Zovko**: I Ivan Meteš iz HDZ-a ima 12 400 kuna.

**Dajana Dorić**: Nema djece, nije oženjen, staža nema više nego Josip Nikolić.

**Predsjednik:** Osobno sam za.

**Tomislav Zovko:** Moj prijedlog je da se svima u općini podigne, svake godine kakoide 6%. Koliko si načelnik?

**Načelnik:** 2 godine.

**Predsjednik:** Plaća ti je cijelo vrijeme ista?

**Načelnik:** Da.

**Tomislav Zovko**: Predlažem 12-13% svima.

**Mato Jarić:** I ja sam za to da se digne.

**Predsjednik:** Jeste li za povećanje?

**Ivan Lovrić:** Nismo.

**Predsjednik:** Imamo prijedlog, 12%? Ima li još prijedloga? S tim da i djelatnicima poveća. Tko je za to da se donese odluka po kojoj se trenutni koeficijent 2,65% poveća za 12%? Tko je ZA? 6 glasova ZA, (Mato Jarić, Predsjednik, Tomislav Zovko, Dajana Dorić, Krunoslav Nikolić, Ivan Benaković), PROTIV? Nitko. SUZDRŽAN 3 glasa (Ivan Lovrić, Cecilija Jakić, Marija Galović). Idemo na sljedeću točku. Izvolite?

Temeljem članka 2., 3., 4. i 5. . Zakona o plaćama u lokalnoj i područnoj (regionalnoj) samoupravi (NN br. 28/10.), Odluke o visini osnovice za obračun plaće državnih dužnosnika ( NN 151/14.) i članka 30. Statuta Općine Sikirevci, (“Službeni vjesnik”Brodsko-posavske županije", br. 1/18.) Općinsko vijeće Općine Sikirevci, na 19.sjednici održanoj 20.studenog 2019. godine donosi

**ODLUKU o osnovici i koeficijentu za izračun plaća općinskog načelnika**

Članak 1.

Ovom Odlukom utvrđuje se osnovica i koeficijent za izračun plaće općinskog načelnika.

Članak 2.

Za izračun plaće općinskog načelnika primjenjivat će se osnovica u visini od 3.890,00 kuna.

Članak 3.

Koeficijent za utvrđivanje plaće osobi iz članka 1. ove Odluke, koji dužnost obnaša profesionalno utvrđuje se u sljedećoj vrijednosti:

1. općinski načelnika: koeficijent 2,9741

Članak 4.

Plaću općinskog načelnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše za 20%. Koeficijent za izračun plaća množe se sa osnovicom iz članka 2. ove Odluke.

Članak 5.

Ova Odluka objavit će se u "Službenom vjesniku Brodsko-posavske županije" i stupa na snagu od dana objave, s primjenom za obračun plaće od mjeseca studenog 2019. godine.

Članak 6.

Stupanjem na snagu ove Odluke prestaje važiti Odluka o plaći i naknadi za rad općinskog načelnika i zamjenika općinskog načelnika i I. Izmjena i dopuna Odluke o plaći i naknadi za rad općinskog načelnika i zamjenika načelnika("Službeni vjesnik Brodsko-posavske županije"br. 5/16. i 11/17.).

**7. Pitanja, prijedlozi, razno**

**Ivan Benaković:** Sad kad su djelatnici i načelnik dobili povećanje plaće, sad ću reći primjedbu na njihov rad. Kad treba iznajmiti dvoranu, mora se doći 4 puta. Prvi puta dođeš, kompjuter ne radi, moraš doći još jedan puta da rezerviraš datum. Kad treba platiti dođeš tu, pa nema vremena, jer njih tu toliko ima, ali ne mogu oni to raditi, to samo ona radi. Onda moraš doći još jedan put da dobiješ papire i uplatnicu i da možeš platiti. Gleda se tko je došao, to nije u redu. Da dođe bilo tko, to tako ne može ići.

**Predsjednik:** Dobro, treba poraditi na organizaciji rada.

**Ivan Benaković:** A ako ja dođem, onda će biti drugačije svima.

**Predsjednik**: Izvoli?

**Mato Nikolić:** Šta se radi iza Pandore, na Jelasu? Uopće nisam upoznat. Mislim da je to trebala biti točka dnevnog reda na vijeću.

**Načelnik**: Upoznati ste.Čuli ste na svečanoj sjednici**.** Ne idu takve stvari na vijeće.Onda se nikad ništa ne bi napravilo za selo.

**Predsjednik:** Bio je nacrt na javnoj raspravi. Nije bilo primjedbi, računa se da se može raditi.

**Marija Galović:** Mislim da će biti lijepo, samo lokacija ne odgovara. Pre blizu ceste.

**Tomislav Zovko:** Nije bilo izbora za lokaciju.

**Predsjednik:** Nije bilo primjedbe, bilo je na javnoj raspravi. Kad nema primjedbi, računaš da je to to. Radiš čim skupiš pare za to.

**Mato Jarić:** Idući mandat, ja postanem načelnik. Meni se to ne sviđa, ja to srušim. Je li imam pravo?

**Predsjednik:** Zašto ne. Imaš to pravo. Ali ne sam. Imaš odgovornost. Napraviti uvid, nacrt, plan.

**Mato Jarić**: Ivan Benaković je ovdje nasuo zemlju, ne znam kakvi su bili planovi, Josip poravnao. Ja posadio lipe, zalijevao cijelu godinu. plaćao radnika da to zaljeva, sad lipa nema.

**Načelnik:** Lipe su tamo.

**Mato Jarić:** Koštale su me.

**Načelnik:** Lipe su ostale, jedna je samo izvađena. Plan je ostao sa lipama. Rekao sam da paze.

**Ivan Lovrić**: Josipe, dosta samoinicijativno radiš. Činjenica je da se većina slaže da je za vrtić, ti si odradio projekt I sve, a uopće nismo imali tematsku sjednicu. Ivan Benaković je sam rekao da je vrtić predviđen tamo. Ti si sad postao načelnik, promijeniš lokaciju. Moramo se držati onoga što je ili pitati vijeće za neku suglasnost o tome. Šta te košta da nas pitaš. Ispada da mi ovdje ne trebamo.

**Načelnik:** Pričano je. Kupujemo od Evgenije prostor.

**Ivan Lovrić**: Ne, nismo za to kupovali. Sam predsjednik je rekao da se treba provjeriti

**Marija Galović:** U kojoj fazi je vrtić?

**Ivan Lovrić**: Koliko košta? Koliko djece? Jeli mi imamo pravo znati? Svečana sjednica je informativnog karaktera. Bio je dogovor da prođe u svečanom tonu.

**Načelnik:** Čeka se građevinska. Rekao sam da je sve o tome bilo na svečanoj sjednici. Tjerate inat, ne pojavite se. Isto i za ovu plaču.

**Marija Galović**: Ja sam radila. Ako su vijećnici bitni, mogla se napraviti neka grupa, poslati poruku na Viber da se dogovorimo kad nam paše. Možda bi bilo dobro pitati kad bi svima odgovaralo, kad nam paše. Jer neki bi htjeli doći, a ne mogu, spriječeni su.

**Cecilija Jakić:** Ja sam bila u Jeruzalemu.

**Načelnik**: Bila je grupa, nitko nije ništa pisao, mislio sam da je neaktivna.

**Mato Jarić:** Ja bih se ispričao načelniku, nisam rekao ono što nije istina. Nije mi pravo što je to tako. Trebala je biti tematska sjednica. Izmjene. Ja vidim da se radi, a ne znam ni kako ni šta.

**Načelnik:** Upoznati ste sa svime.

**Zoran Jelinić:** Pitanje što se tiče Jaruga. Šta je sa zubnom ambulantom, za koju je rečeno da se uzme kao prioritet za ovu godinu. a nije uzeta ni za sljedeću godinu u proračunu. Ima novaca, prostora ima. Ima i previše pacijenata.

**Načelnik:** Nisam ništa.

**Predsjednik:** Nema liječnika.

**Zoran Jelinić**: Raspišite natječaj.

**Predsjednik:** Tko će raspisati natječaj? Preporučujem da se riješi to za sljedeću godinu. Može tehničko pitanje, koliko često Agroproteinka vozi kontejnere?

**Marija Stažić:** Jučer su u 15:10 ispražnjeni i danas su već puni. I opet je poslana narudžbenica da se sutra isprazni.

**Mato Jarić:** Imam problem. Nemam ništa protiv Ike. Htio bih da preseli parking. Izlazim jučer i ne vidim, slaba preglednost.

**Načelnik**: Rješavamo to, šaljemo upozorenja i za to i za granje. Mora biti pregledno.

**Zoran Jelinić**: Pitanje za komunalnog redara. Prijedlog. Mještani Jaruga očekuju da se riješi građevinski otpad. Daleko im je ići u Sikirevce. Mjesto u Jarugama gdje se može kipati.

**Marija Stažić:** Primljeno na znanje. Vidim da kipaju po kanalima, već su se snašli.

**Mato Jarić**: Šta je sa cestama što su ovi izrovali, Stakić lenija?

**Načelnik:** S njima već 2 godine imamo problema.

**Mato Jarić:** Slikajte da imate dokaz kakva je podloga.

**Ivan Lovrić:** Iskopani kanali, cijevi zasut zemljom i vratiti u prvobitno stanje.

Sjednica zaključena u 21:20 sati

OPĆINA SIKIREVCI

OPĆINSKO VIJEĆE

Zapisničar

Gordana Lešić

Predsjednik

Josip Matić